
			BESTELAKO XEDAPENAK

			KULTURA ETA HIZKUNTZA POLITIKA SAILA

			4802

			EBAZPENA, 2025eko azaroaren 4koa, Kulturako sailburuordearena, 2025. urtean, irakurketa eta Euskadiko Irakurketa Publikoko Sarean txertatuta dauden liburutegien zerbitzuen erabilera sustatzeko dirulaguntzak emateko.

			Jaurlaritzako lehenengo lehendakariordearen eta Kultura eta Hizkuntza Politikako sailburuaren 2025eko uztailaren 9ko Aginduak, irakurketa eta Euskadiko Irakurketa Publikoko Sarean txertatuta dauden liburutegien zerbitzuen erabilera sustatzeko dirulaguntzak emateko modua arautzen du (2025eko irailaren 1eko EHAA, 164. zk.).

			Aipatutako 2025eko uztailaren 9ko Aginduaren 9. artikuluari jarraikiz, eta Kultura Ondarearen, Jabetza Intelektualaren eta Lege Gordailuaren zuzendariaren proposamena ikusita, hauxe

			EBAZTEN DUT:

			Eranskinean azaltzen diren eskatzaileei adierazten diren diru-kopuruak ematea irakurketa eta Euskadiko Irakurketa Publikoko Sarean txertatuta dauden liburutegien zerbitzuen erabilera sustatzeko.

			Interesdunek Ebazpen honen aurka gora jotzeko errekurtsoa aurkez dakioke Kultura eta Hizkuntza Politikako sailburuari jakinarazpena jaso eta hurrengo egunetik zenbatzen hasita hilabeteko epean, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluak ezartzen dutenaren arabera.

			Vitoria-Gasteiz, 2025eko azaroaren 4a.

			Kulturako sailburuordea,

			ANDONI ITURBE AMOREBIETA.

